
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1688 

1 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση τριμελούς επιτροπής του άρθρου 5 
ν.3250/2004 για την έγκριση επιχειρησιακών σχε¬ 
δίων μερικής απασχόλησης και τη χρηματοδότη¬ 
ση αυτών. 1 

Καθορισμός του αριθμού των μελών του κυρίου προ¬ 
σωπικού του Νομικού Συμβουλίου του Κράτους 
στα οποία θα χορηγηθεί εκπαιδευτική άδεια, εφό¬ 
σον έχουν γίνει δεκτά και παρακολουθούν ανα¬ 
γνωρισμένο μεταπτυχιακό πρόγραμμα σπουδών 
σε Νομική Σχολή Πανεπιστημίου ημεδαπής για 


το έτος 2006. 2 

Καθορισμός του αριθμού των μελών του κυρίου προ¬ 
σωπικού του Νομικού Συμβουλίου του Κράτους 
που θα αποσταλεί στην αλλοδαπή με εκπαιδευ¬ 
τική άδεια για το έτος 2006. 3 


Διάρθρωση της Διεύθυνσης Υδάτων της Περιφέρειας. 4 
Τροποποίηση της υπ’ αριθμ. 258623/19.8.2003 υπουργι¬ 
κής απόφασης «Προϋποθέσεις χορήγησης έγκρισης 
αναπαραγωγής ποικιλιών φυτών μεγάλης καλλι¬ 
έργειας, κτηνοτροφικών φυτών και οσπρίων, κη¬ 
πευτικών και κονδύλων πατάτας για φύτευση, μη 
εγγεγραμμένων στον Εθνικό Κατάλογο» (Β'1212). 5 


Δελτίο Τιμών Χρηματιστηρίου. 6 

Α ΠΟΦΑΣΕΙ Σ 

Αριθμ. 57657 (1) 


Συγκρότηση τριμελούς επιτροπής του άρθρου 5 ν.3250/ 
2004 για την έγκριση επιχειρησιακών σχεδίων μερι¬ 
κής απασχόλησης και τη χρηματοδότηση αυτών. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 5 του ν.3250/2004 (ΦΕΚ 
124/Α77.7-2004) «Μερική απασχόληση στο Δημόσιο, 
στους Ο.Τ.Α. και στα νομικά πρόσωπα δημοσίου δικαί¬ 
ου», σε συνδυασμό με αυτές της παρ. 3 του άρθρου 1 
του ίδιου νόμου. 


2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π,δ.63/2005 (Α'98). 

3. Τα υπ’ αριθμ. 1105163/1313/Α0006/4.11.2005 και 94315/ 
28.7.2004 έγγραφα των Υπουργείων Οικονομίας και Οι¬ 
κονομικών και Απασχόλησης και Κοινωνικής Προστασί¬ 
ας, αντίστοιχα, αναφορικά με τον ορισμό εκπροσώπων 
για τη συγκρότηση της ανωτέρω Επιτροπής. 

4. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατι¬ 
κού Προϋπολογισμού, η οποία θα καθοριστεί με Κοινή 
Απόφαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης 
αποφασίζουμε: 

1. Συγκροτείται Τριμελής Επιτροπή για την έγκριση 
επιχειρησιακών σχεδίων μερικής απασχόλησης και τη 
χρηματοδότηση αυτών, ως ακολούθως: 

Η Επιτροπή αποτελείται από: 

α) Τον Υφυπουργό Εσωτερικών, Δημόσιας Διοίκησης 
και Αποκέντρωσης Αθανάσιο Νάκο, με αναπληρωτή το 
Γενικό Γραμματέα του Υπουργείου Εσωτερικών, Δημό¬ 
σιας Διοίκησης και Αποκέντρωσης Αθανάσιο Βεζυρ- 
γιάννη. 

β) Τον Υφυπουργό Οικονομίας και Οικονομικών Αντώ¬ 
νιο Μπέζα, με αναπληρωτή το Γ ενικό Γ ραμματέα του 
Υπουργείου Οικονομίας και Οικονομικών Κωνσταντίνο 
Μίχαλο. 

γ) Τον Υφυπουργό Απασχόλησης και Κοινωνικής 
Προστασίας Γεράσιμο Γιακουμάτο, με αναπληρωτή το 
Γενικό Γραμματέα του Υπουργείου Απασχόλησης και 
Κοινωνικής Προστασίας Δημήτριο Κοντό. 

2. Πρόεδρος της Επιτροπής ορίζεται ο Υφυπουργός 
Εσωτερικών, Δημόσιας Διοίκησης και Αποκέντρωσης 
Αθανάσιος Νάκος. 

3. Για τη Γραμματειακή υποστήριξη της Επιτροπής 
ορίζονται τρεις (3) υπάλληλοι των ανωτέρω Υπουργείων 
ως κατωτέρω: 

• Ντιντιούμη Σταματία, υπάλληλος του Υπουργείου 
Εσωτερικών, Δημόσιας Διοίκησης και Αποκέντρωσης, 
κατηγορίας ΠΕ. 

• Μπολέτη Μαρία, υπάλληλος της Κεντρικής Υπη¬ 
ρεσίας του Υπουργείου Οικονομίας και Οικονομικών, 
κατηγορίας ΠΕ Εφοριακών. 

• Πανταζής Γεώργιος, υπάλληλος του Υπουργείου Απα¬ 
σχόλησης και Κοινωνικής Προστασίας, κατηγορίας ΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-*- 

Αριθμ. 396 (2) 

Καθορισμός του αριθμού των μελών του κυρίου προ¬ 
σωπικού του Νομικού Συμβουλίου του Κράτους στα 
οποία θα χορηγηθεί εκπαιδευτική άδεια, εφόσον 
έχουν γίνει δεκτά και παρακολουθούν αναγνωρισμέ¬ 
νο μεταπτυχιακό πρόγραμμα σπουδών σε Νομική 
Σχολή Πανεπιστημίου ημεδαπής για το έτος 2006. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του π.δ. 238/2003 «Εκτέ¬ 
λεση των διατάξεων περί Νομικού Συμβουλίου του Κρά¬ 
τους» (ΦΕΚ Α' 214). 

2. Το γεγονός ότι με την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Ορίζουμε σε δύο (2), τον αριθμό των μελών του Νομι¬ 
κού Συμβουλίου του Κράτους, στα οποία θα χορηγηθεί 
εκπαιδευτική άδεια, εφόσον έχουν γίνει δεκτά και πα¬ 
ρακολουθούν αναγνωρισμένο μεταπτυχιακό πρόγραμμα 
σπουδών σε Νομική Σχολή Πανεπιστημίου ημεδαπής 
για το έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 390 (3) 

Καθορισμός του αριθμού των μελών του κυρίου προ¬ 
σωπικού του Νομικού Συμβουλίου του Κράτους που 
θα αποσταλεί στην αλλοδαπή με εκπαιδευτική άδεια 
για το έτος 2006. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις του άρθρου 7 του π.δ. 238/2003 «Εκτέ¬ 
λεση των διατάξεων περί Νομικού Συμβουλίου του Κρά¬ 
τους» (ΦΕΚ Α' 214). 

2. Τ ις διατάξεις του άρθρου 29Α του ν. 1558/1985 (ΦΕΚ 
Α' 137), όπως συμπληρώθηκε με το άρθρο 27 του ν. 2081/ 
1992 (ΦΕΚ Α' 154), και τροποποιήθηκε με το άρθρο 1 
παρ.2 α του ν.2469/1997 (ΦΕΚ Α' 38). 

3. Τ ις διατάξεις της παρ. 3 του άρθρου 22 του ν. 2362/ 
1995 «περί Δημοσίου Λογιστικού κ.λπ.» (ΦΕΚ Α' 247). 

4. Το γεγονός ότι με την παρούσα απόφαση προκα- 
λείται δαπάνη εις βάρος του Κρατικού Προϋπολογισμού 
συνολικού ύψους 48.307,20 ευρώ, η οποία θα καλυφθεί 
από την σχετική πρόβλεψη του Προϋπολογισμού του 
Οικονομικού έτους 2006, αποφασίζουμε: 

Ορίζουμε σε δύο (2), τον αριθμό των μελών του Νομι¬ 
κού Συμβουλίου του Κράτους που θα αποσταλεί στην 


αλλοδαπή με εκπαιδευτική άδεια για το έτος 2006, με 
ένα εκ των εξής θεμάτων εκπαίδευσης: 

α. Ευρωπαϊκό Δίκαιο, β. Διοικητικό Δίκαιο (Διοικητι¬ 
κές Πράξεις, Δίκαιο των Συμβάσεων), γ. Φορολογικό 
Δίκαιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. οικ. 47630 (4) 

Διάρθρωση της Διεύθυνσης Υδάτων της Περιφέρειας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) Του ν. 3199/2003 «Προστασία και διαχείριση των 
Υδάτων - Εναρμόνιση με την Οδηγία 2000/60/ΕΚ του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000» (Α280) και ειδικότερα του άρθρου 5 
παρ. 4. 

β) Του ν. 2503/1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (Α107) όπως τροπο¬ 
ποιήθηκε και ισχύει. 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ 98Α/2005). 

2. Την υπ’ αριθμ... ΔΙΔΚ/Φ.1/2/6139/23.4.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ/Β/527/2004). 

3. Την υπ’ αριθμ.. 14650/ΔΙΟΕ 85/17.4.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (ΦΕΚ/Β/519/2004). 

4. Το γεγονός ότι από την απόφαση αυτή προκαλείται 
δαπάνη η οποία θα αντιμετωπιστεί από τις πιστώσεις 
του τακτικού προϋπολογισμού και του προϋπολογισμού 
δημοσίων επενδύσεων, όπως προβλέπεται από το ν. 
3199/2003 και ειδικότερα από την ΕισηγητικήΈκθεση και 
την'Εκθεση του Εθνικού Λογιστηρίου (αριθμ.189/17/2003), 
αποφασίζουμε: 

Συγκροτούμε σε Τμήματα τη Διεύθυνση Υδάτων ανά 
Περιφέρεια, κατ’ εφαρμογή της παραγρ. 4 του άρθρου 
5 του ν. 3199/2003, ως ακολούθως: 

Άρθρο 1 

Διάρθρωση της Διεύθυνσης Υδάτων της Περιφέρειας 

Η Διεύθυνση Υδάτων κάθε Περιφέρειας συγκροτείται 
από τα ακόλουθα Τμήματα: 

1. Τμήμα Παρακολούθησης και Ελέγχου της Ποιότητας 
και Ποσότητας των Υδάτων 

2. Τμήμα Αναβάθμισης και Προστασίας των Υδατικών 
Πόρων 

3. Τμήμα Διοικητικής Υποστήριξης, Αδειοδότησης, Ορ¬ 
γάνωσης και Επικοινωνίας 

Με απόφασή του ο Γ. Γ. των Περιφερειών Βορείου 
και Νοτίου Αιγαίου και Ιονίων Νήσων μπορεί να συ¬ 
στήνει Γραφεία Υδάτων, τα οποία θα υπάγονται στη 
Διεύθυνση Υδάτων και θα ασκούν αρμοδιότητές της, 
με έδρα την πρωτεύουσα νομού της Περιφέρειάς. Με 
την ίδια απόφαση ρυθμίζεται κάθε σχετικό θέμα με τις 
αρμοδιότητες, τη συγκρότηση και τη λειτουργία των 
Γ ραφείων. 

Αρθρο 2 

Αρμοδιότητες της Διεύθυνσης Υδάτων της Περιφέρειας 

Οι αρμοδιότητες της Διεύθυνσης Υδάτων κάθε Περι¬ 
φέρειας αφορούν τα παρακάτω θέματα που κατανέμο- 
νται μεταξύ των Τμημάτων ως εξής: 

1. Τμήμα Παρακολούθησης και Ελέγχου της Ποιότητας 
και Ποσότητας των Υδάτων, το οποίο: 

α) Συγκεντρώνει και επεξεργάζεται τα στοιχεία της 
ποσότητας και ποιότητας των υδάτων και τα αποστέλ¬ 
λει στη βάση υδρολογικών και μετεωρολογικών δεδο¬ 
μένων της Κεντρικής Υπηρεσίας Υδάτων. 

β) Παρακολουθεί και ελέγχει ποιοτικές παραμέτρους 
και την ποσοτική κατάσταση των υδάτων, την οικο¬ 
λογική κατάσταση των επιφανειακών υδάτων καθώς 
και την κατάσταση των υδάτων των προστατευόμενων 
περιοχών, όπως ειδικότερα καθορίζεται με το προεδρικό 
διάταγμα που προβλέπεται στην παρ. 1 του άρθρου 15 
του ν. 3199/2003. 

γ) Συνεργάζεται με την Κεντρική Υπηρεσία Υδάτων για 
θέματα παρακολούθησης σε εθνικό επίπεδο της ποιότη¬ 
τας και ποσότητας των υδάτων και θέματα λειτουργίας 
του εθνικού δικτύου παρακολούθησης της ποιότητας 
των υδάτων καθώς και για την επιλογή των θέσεων πα¬ 
ρακολούθησης και εγκατάσταση υδρολογικών σταθμών, 
λαμβάνοντας υπόψη τα ισχύοντα κριτήρια. 

δ) Καταρτίζει μητρώο προστατευόμενων περιοχών 
το οποίο επανεξετάζει και ενημερώνει υποχρεωτικά 
κατά τακτικά διαστήματα, και το οποίο διαβιβάζει στην 
Κεντρική Υπηρεσία Υδάτων προκειμένου να καταρτισθεί 
το Εθνικό Μητρώο Προστατευόμενων Περιοχών. 

ε) Μεριμνά για τον έλεγχο των σημειακών και διά¬ 
χυτων εκπομπών ρύπων στα επιφανειακά, υπόγεια και 
παράκτια ύδατα. 

στ) Διαχειρίζεται τα δεδομένα των πηγών ρύπανσης 
των υδάτων και μεριμνά για τη διαρκή επικαιροποίησή 
τους. 

ζ) Επιβάλλει τις προβλεπόμενες από το άρθρο 13 του 
ν. 3199/2003 κυρώσεις μετά από ελέγχους που διενερ¬ 
γεί σύμφωνα με τις διατάξεις του νόμου αυτού και των 
κατ’ εξουσιοδότησή του εκδιδομένων κανονιστικών δι¬ 
ατάξεων. 

2. Τμήμα Αναβάθμισης και Προστασίας των Υδατικών 
Πόρων, το οποίο: 

α) Λαμβάνει τα αναγκαία μέτρα για: 

• την πρόληψη της υποβάθμισης των επιφανειακών 
και υπόγειων υδάτων 

• την αναβάθμιση και αποκατάσταση των υδατικών 
συστημάτων 

• την προοδευτική μείωση της ρύπανσης από τις ου¬ 
σίες προτεραιότητας και την παύση ή τη σταδιακή εξά¬ 
λειψη των εκπομπών, των απορρίψεων και των διαρροών 
επικίνδυνων ουσιών προτεραιότητας 


• την προώθηση της βιώσιμης χρήσης του νερού βάσει 
μακροχρόνιας προστασίας των διαθέσιμων υδατικών 
πόρων 

• τη διασφάλιση της ισορροπίας ανάμεσα στην άντλη¬ 
ση νερού από τα υδροφόρα στρώματα και τον εμπλου¬ 
τισμό τους 

• το μετριασμό των επιπτώσεων από πλημμύρες και 
ξηρασίες και 

• την εφαρμογή όλων των στόχων και προτύπων που 
προβλέπονται για τις προστατευόμενες περιοχές 

β) Εφαρμόζει τα μακροχρόνια και μεσοχρόνια εθνικά 
προγράμματα προστασίας και διαχείρισης των λεκανών 
απορροής ποταμού της περιοχής ευθύνης τους. 

γ) Καταρτίζει και εφαρμόζει Σχέδια Διαχείρισης και 
Προγράμματα Μέτρων, όπως προβλέπεται στα άρθρα 
7 και 8 του ν. 3199/2003, εναρμονισμένα στα εθνικά 
προγράμματα προστασίας και διαχείρισης υδατικών 
πόρων. Συντάσσει ετήσια έκθεση εφαρμογής τους την 
οποία διαβιβάζει στην Κεντρική Υπηρεσία Υδάτων. 

δ) Μεριμνά για την ουσιαστική συμμετοχή του κοινού 
στις διαδικασίες προστασίας και διαχείρισης των υδά¬ 
των και ιδίως στη διαδικασία εκπόνησης, ενημέρωσης 
και αναθεώρησης των Σχεδίων Διαχείρισης. 

Ειδικότερα, θέτει στη διάθεση του κοινού, συμπερι¬ 
λαμβανομένων των χρηστών, για τη διατύπωση παρα¬ 
τηρήσεων: 

• Το χρονοδιάγραμμα και το πρόγραμμα εργασιών 
για την εκπόνηση του Σχεδίου, τουλάχιστον τρία έτη 
πριν από την έναρξη της περιόδου την οποία αφορά 
το σχέδιο. 

• Τα Προγράμματα Μέτρων του άρθρου 8 του ν. 3199/ 
2003 

• Την ενδιάμεση επισκόπηση των σημαντικών ζητη¬ 
μάτων διαχείρισης των υδάτων που εντοπίστηκαν στη 
λεκάνη απορροής ποταμού, τουλάχιστον δύο έτη πριν 
από την έναρξη της περιόδου την οποία αφορά το 
Σχέδιο Διαχείρισης. 

ε) Συντονίζει, σε περιφερειακό επίπεδο, όλους τους 
φορείς για θέματα που σχετίζονται με τη χρήση και την 
προστασία των υδάτων. Ειδικότερα συνεργάζεται με 
τους Φορείς Διαχείρισης Προστατευόμενων Περιοχών 
του άρθρου 15, παρ. 1, του ν. 2742/1999 όπως ισχύει σήμε¬ 
ρα, για την αντιμετώπιση θεμάτων αειφόρου διαχείρισης 
των υδατικών πόρων των περιοχών αυτών. 

στ) Λαμβάνει όλα τα αναγκαία μέτρα για να πραγ¬ 
ματοποιείται: 

• ανάλυση των χαρακτηριστικών της κάθε περιοχής 
λεκάνης απορροής ποταμού 

• επισκόπηση των επιπτώσεων των ανθρώπινων δρα¬ 
στηριοτήτων στην κατάσταση των επιφανειακών και 
υπόγειων υδάτων 

• οικονομική ανάλυση της χρήσης των υδάτων 

ζ) Εφαρμόζει μέτρα για τον έλεγχο της ρύπανσης 
στην πηγή μέσω του ορισμού οριακών τιμών εκπομπής 
και προτύπων περιβαλλοντικής ποιότητας. 

η) Σχεδιάζει και επιβάλλει όλα τα αναγκαία προληπτι¬ 
κά μέτρα για την αντιμετώπιση έκτακτων αναγκών. 

θ) Επιβάλλει μέτρα για την προστασία των υπόγειων 
υδάτων και την αντιμετώπιση αυξητικών τάσεων που 
προκύπτουν από ανθρώπινες δραστηριότητες στις συ¬ 
γκεντρώσεις ουσιών στα υπόγεια ύδατα. 

ι) Επιβάλλει σε υφιστάμενα ή σε νέα έργα και δραστη¬ 
ριότητες, που είναι πιθανό να υποβαθμίσουν τα ύδατα, 

τους περιορισμούς και τα μέτρα που είναι πρόσφορα 
για την προστασία τους, όπως ορίζεται στο άρθρο 8 
του Ν. 3199/2003. 

3. Τμήμα Διοικητικής Υποστήριξης, Αδειοδότησης, Ορ¬ 
γάνωσης και Επικοινωνίας, το οποίο: 

α) Τηρεί πρωτόκολλο εισερχομένων και εξερχομένων 
εγγράφων της Διεύθυνσης Υδάτων, τηρεί το γενικό αρ¬ 
χείο και διεκπεραιώνει την αλληλογραφία. 

β) Εκδίδει τις άδειες που προβλέπονται στο άρθρο 11 
του ν. 3199/2003. 

γ) Εφαρμόζει Πρόγραμμα Μέτρων Προστασίας από 
τη ρύπανση, καθώς και μέτρων απορρύπανσης των 
υδάτων. 

δ) Τηρεί μητρώο έργων αξιοποίησης υδατικού δυνα¬ 
μικού και προστασίας υδατικών πόρων. 

ε) Ενημερώνεται για προγράμματα: 

• έργων αξιοποίησης και εκμετάλλευσης υδατικού 
δυναμικού για τις διάφορες χρήσεις και παρεμβαίνει 
σε περιπτώσεις ασυμβατότητας χρήσεων 

• έργων επεξεργασίας υγρών αποβλήτων, προστασί¬ 
ας και αναβάθμισης του υδατικού περιβάλλοντος και 
παρεμβαίνει με γνώμονα την τήρηση των κοινοτικών 
οδηγιών και της εθνικής νομοθεσίας όσον αφορά στην 
αντιμετώπιση της ρύπανσης. 

στ) Εφαρμόζει διεθνείς, περιφερειακές και διμερείς 
συμφωνίες, σε συνεργασία με την Κεντρική Υπηρεσία 
Υδάτων, για θέματα διαχείρισης και προστασίας υδάτων 
που υπάγονται σε διεθνή περιοχή λεκάνης απορροής 
ποταμού. 

ζ) Μεριμνά για την καταγραφή των αναγκών της Δ/ 
νσης σε παντός είδους εξοπλισμό και εισηγείται στις 
αρμόδιες υπηρεσίες της Περιφέρειας για σχετικές προ¬ 
μήθειες. 

η) Υποστηρίζει τη Δ/νση σε θέματα πληροφορικής. 

θ) Σε συνεργασία με την Κεντρική Υπηρεσία Υδάτων 
επιμελείται το σχεδίασμά και την έκδοση κάθε αναγκαί¬ 
ου εντύπου ή ηλεκτρονικού μέσου καθώς και την διορ¬ 
γάνωση κάθε είδους εκδήλωσης για την πληροφόρηση 
και ενημέρωση πολιτών, υπηρεσιών και φορέων. 

Άρθρο 3 

Προσωπικό της Διεύθυνσης Υδάτων της Περιφέρειας: 

1. Η στελέχωση της Διεύθυνσης Υδάτων κάθε Περι¬ 
φέρειας γίνεται: 

α. με μόνιμο προσωπικό και με προσωπικό με σχέση 
εργασίας αορίστου χρόνου, που υπηρετεί στις υπηρε¬ 
σίες της Περιφέρειας 

β. με μεταφορά προσωπικού που υπηρετεί στον ευ¬ 
ρύτερο δημόσιο τομέα, σύμφωνα με τις εκάστοτε ισχύ- 
ουσες διατάξεις. 

2. Ο αριθμός των θέσεων προσωπικού της Διεύθυνσης 
Υδάτων κάθε Περιφέρειας ανέρχεται σε 23 και διακρί- 
νεται κατά κατηγορία και κλάδο, ως εξής: 


γ. ΠΕ Περιβάλλοντος 

3 

39 

δ. ΠΕ Πληροφορικής 

1 

13 

ε. ΠΕ Διοικητικού - Οικονομικού 

2 

26 

2 Κατηγορία Τεχνολογικής 



Εκπαίδευσης (ΤΕ) 

(5) 

(65) 

α. ΤΕ Διοικητικού-Λογιστικού 

1 

13 

β. ΤΕ Μηχανικών 

2 

26 

γ. ΤΕ Πληροφορικής 

1 

13 

δ. ΤΕ Τεχνολόγων Γεωπόνων 

1 

13 

3 Κατηγορία 



Δευτεροβάθμιας Εκπαίδευσης (ΔΕ) 

(2) 

(26) 

κλάδος ΔΕ Διοικητικών Γραμματέων 

2 

26 

Σύνολο 

23 

299 


Οι επί μέρους ειδικότητες καθορίζονται κάθε φορά 
με την προκήρυξη πλήρωσης των θέσεων. 

Τα προσόντα διορισμού στις παραπάνω θέσεις καθορίζο¬ 
νται από το π.δ. 50/2001 (ΦΕΚ 39/Α/01, όπως τροποποιήθηκε 
με το π.δ. 347/2003 (ΦΕΚ 315/Α/03) και ισχύει κάθε φορά. 

Άρθρο 4 

Προϊστάμενοι Υπηρεσιακών Μονάδων 


Υπηρεσιακή Μονάδα 
Διεύθυνση Υδάτων 

Α Τμήμα Παρακολούθησης 
και Ελέγχου της Ποιότητας 
και Ποσότητας των Υδάτων 
Β Τμήμα Αναβάθμισης και Προ¬ 
στασίας των Υδατικών Πόρων 

Γ Τμήμα Διοικητικής 
Υποστήριξης, Αδειοδότησης, 
Οργάνωσης και Επικοινωνίας 


Κατηγορία - Κλάδος 
ΠΕ Μηχανικών ή ΠΕ 
Γεωτεχνικών ή ΠΕ Περιβάλλοντος 
ΠΕ Μηχανικών ή ΠΕ Περιβάλλοντος 


ΠΕ Μηχανικών ή ΠΕ Γ εωτεχνι¬ 
κών ή ΠΕ Περιβάλλοντος 
ή ΠΕ Πληροφορικής 
ΠΕ Μηχανικών ή ΠΕ Γ εωτεχνικών 
ή ΠΕ Διοικητικού 
- Οικονομικού 


Άρθρο 5 


Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Νοεμβρίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 321302/14429 (5) 

Τροποποίηση της υπ’ αριθμ..258623/19.8.2003 υπουργικής 
απόφασης «Προϋποθέσεις χορήγησης έγκρισης ανα¬ 
παραγωγής ποικιλιών φυτών μεγάλης καλλιέργειας, 
κτηνοτροφικών φυτών και οσπρίων, κηπευτικών και 
κονδύλων πατάτας για φύτευση, μη εγγεγραμμένων 
στον Εθνικό Κατάλογο» (ΒΊ212). 


ΚΑΤΗΓΟΡΙΑ ΚΛΑΔΟΣ ΚΑΙ ΕΙΔΙΚΟΤΗΤΑ ΑΡΙΘΜΟΣ ΘΕΣΕΩΝ 

(ανά Περιφέρεια) (Σύνολο 
Περιφερειών) 

1 Κατηγορία Πανεπιστημιακής Εκπαίδευσης (ΠΕ) (16) (208) 

α. ΠΕ Μηχανικών (Πολιτικών Μηχανικών, 

Αγρονόμων 6 78 

Τοπογράφων Μηχανικών, 

Μεταλλειολόγων Μηχανικών, 

Χημικών Μηχανικών και Μηχανικών 

Περιβάλλοντος) 

β. ΠΕ Γ εωτεχνικών (Γ εωπόνων, 

Δασολόγων, Γεωλόγων) 4 52 


Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1. Τις διατάξεις: 

α. Της παρ. 2 του άρθρου 4 του ν. 1564/1985 «Οργάνω¬ 
ση παραγωγής και εμπορίας του πολλαπλασιαστικού 
υλικού φυτικών ειδών» (ΑΊ64), όπως αντικαταστάθηκε 
με την παρ. 1 του άρθρου 2 του ν.2040/1992 «Ρύθμιση θε¬ 
μάτων αρμοδιότητας Υπουργείου Γεωργίας και νομικών 
προσώπων εποπτείας και άλλες διατάξεις» (Α'70). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (Α'98). 

2. Την υπ’ αριθ. 258623/19.8.2003 Υπουργική απόφαση 
«Προϋποθέσεις χορήγησης έγκρισης αναπαραγωγής 
ποικιλιών φυτών μεγάλης καλλιέργειας, κτηνοτροφικών 
φυτών και οσπρίων, κηπευτικών και κονδύλων πατάτας 
για φύτευση, μη εγγεγραμμένων στον Εθνικό Κατάλογο» 
(Β' 1212). 

3. Την Υ132/11.10.2004 απόφαση του Πρωθυπουργού 
και του Υπουργού Αγροτικής Ανάπτυξης και Τροφίμων 
«Ανάθεση αρμοδιοτήτων στον Υφυπουργό Αγροτικής 
Ανάπτυξης και Τροφίμων Αλέξανδρο Κοντό» (ΦΕΚ/Β/ 
1533/2004). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού. 

5. Εισήγηση της Υπηρεσίας, αποφασίζουμε: 

Αρθρο ένα (1) και μόνο 

Για την καλλιεργητική περίοδο 2005-2006, λόγω ειδι¬ 
κών συνθηκών, καθορίζουμε τα ακόλουθα: 

α) Η υποβολή της αίτησης, όπως αυτή ορίζεται στα 
σημεία α) και β) της παραγρ. 1 του Αρθρου 2 και στα 
σημεία α) και β) της παραγρ. 1 του Άρθρου 3 της Υπουρ¬ 
γικής Απόφασης 258623/19.8.2003 (ΒΊ212), να γίνει το 
αργότερο μέχρι 6.11.2005. 

β) Ως καταληκτική ημερομηνία παράδοσης των δειγμά¬ 
των πολλαπλασιαστικού υλικού στο Ινστιτούτο Ελέγχου 
Ποικιλιών Καλλιεργουμένων Φυτικών Ειδών για μετέλεγ- 
χο, για τα φυτικά είδη Σιτάρι σκληρό, Σιτάρι μαλακό, 
Κριθάρι, Τριτικάλε, Βρώμη, Σίκαλη, Μπιζέλι κτηνοτροφι- 
κό, Λαθούρι, Φακή, Κουκί κτηνοτροφικό, Βίκος, Ρεβίθι, 
του Παραρτήματος II της προαναφερθείσας Υπουργικής 
Απόφασης, ορίζεται η 21η Νοεμβρίου 2005. 

Κατά τα λοιπά ισχύουν τα αναφερόμενα στην ανωτέ¬ 
ρω υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

( 6 ) 

Δελτίο Τιμών Χρηματιστηρίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 7/361/18.11.2005 
του Διοικητικού Συμβουλίου) 

Αφού έλαβε υπόψη: 

1. Το άρθρο 28 του ν. 1806/1988 (ΦΕΚ 207 Α'). 

2. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 982 Α), αποφασίζει ομόφωνα: 

(Απόφαση 7/361/18.11.2005 του Διοικ. Συμβουλίου) 

Αρθρο 1 

Υποχρέωση σύνταξης και τμήματα του Δελτίου Τιμών 

1. Κάθε χρηματιστήριο υποχρεούται να συντάσσει, να 
εκδίδει και να δημοσιοποιεί στο κοινό, Δελτίο Τιμών το 


αργότερο εντός της ημέρας που έπεται της συνεδρία¬ 
σης του χρηματιστηρίου. 

2. Το Δελτίο Τιμών περιλαμβάνει τα εξής τμήματα: 

(α) Το τμήμα κινητών αξιών που αποτελούν αντικείμε¬ 
νο διαπραγμάτευσης σε οργανωμένη αγορά του χρη¬ 
ματιστηρίου το οποίο περιλαμβάνει: 

(αα) Το υποτμήμα μετοχών με στοιχεία για τις μετο¬ 
χές και τους τίτλους παραστατικούς μετοχών και για 
τις συναλλαγές επί μετοχών και τίτλων παραστατικών 
μετοχών. 

(ββ) Το υποτμήμα δικαιωμάτων επί μετοχών με στοι¬ 
χεία για τα δικαιώματα και τις συναλλαγές επί δικαι¬ 
ωμάτων. 

(γγ) Το υποτμήμα τίτλων σταθερού εισοδήματος. 

(β) Το τμήμα παραγώγων χρηματοπιστωτικών μέσων 
που αποτελούν αντικείμενο διαπραγμάτευσης σε ορ¬ 
γανωμένη αγορά του χρηματιστηρίου, το οποίο περι¬ 
λαμβάνει τα στοιχεία που αναφέρονται στον κανονισμό 
του χρηματιστηρίου, σύμφωνα με το άρθρο 3, παρ. 5 
(α) του ν. 3152/ 2003. 

(γ) Το τμήμα υποχρεωτικών ανακοινώσεων το οποίο 
περιλαμβάνει τις ανακοινώσεις που γίνονται κατ' εφαρ¬ 
μογή των διατάξεων του π.δ. 51/1992, του ν. 3340/2004 
και των αποφάσεων που εκδίδονται κατ' εξουσιοδότη¬ 
ση αυτού, του ν. 3371/2005 και την εκάστοτε κείμενη 
νομοθεσία. 

3. Η διάταξη και η μορφή των τμημάτων της παραγρά¬ 
φου 2 και των υποδιαιρέσεών τους, οι συντμήσεις των 
καταχωρήσεων, τυχόν πρόσθετες πληροφορίες καθώς 
και η μορφή και οι φόρμες παρουσίασης των πληροφο¬ 
ριών, καθορίζονται με απόφαση του χρηματιστηρίου. 

4. Το χρηματιστήριο δύναται να περιλαμβάνει στο 
Δελτίο Τ ιμών στοιχεία για συναλλαγές σε χρηματοπι¬ 
στωτικά μέσα που έχουν καταρτισθεί εκτός των αγορών 
του (εξωχρηματιστηριακές συναλλαγές). Για τις συναλ¬ 
λαγές αυτές ισχύουν κατ' αντιστοιχία οι προϋποθέσεις 
που ορίζονται στην παρούσα απόφαση για συναλλαγές 
που έχουν καταρτιστεί εντός των αγορών του. 

5. Το χρηματιστήριο μπορεί να περιλαμβάνει στο Δελ¬ 
τίο Τιμών του και πρόσθετες πληροφορίες, η δημοσίευ¬ 
ση των οποίων δεν επιβάλλεται από τις διατάξεις της 
παρούσας απόφασης ή άλλες διατάξεις της κείμενης 
νομοθεσίας, υπό την προϋπόθεση ότι αυτές οι επιπλέον 
πληροφορίες παρουσιάζονται με διακριτό τρόπο από 
τις υποχρεωτικές. 

Άρθρο 2 

Καταχωρούμενα στοιχεία για τις μετοχές 
και τους τίτλους παραστατικούς μετοχών 

1. Γ ια τις μετοχές περιλαμβάνονται στο Δελτίο Τιμών 
τουλάχιστον τα εξής στοιχεία: 

(α) Η κατηγορία και ο εκδότης των μετοχών. 

(β) Ο συνολικός αριθμός των μετοχών. 

(γ) Η ονομαστική αξία των μετοχών. 

(δ) Η κατώτερη και η ανώτατη τιμή των μετοχών κατά 
το τρέχον έτος. 

(ε) Το ύψος των μερισμάτων ανά μετοχή που διανεμή¬ 
θηκαν από τον εκδότη τους κατά το τρέχον έτος. 

(στ) Οι ημερομηνίες αποκοπής της τελευταίας μερι¬ 
σματαπόδειξης και του τελευταίου δικαιώματος προτί¬ 
μησης που απορρέουν από μετοχές. 

2. Στην περίπτωση των τίτλων παραστατικών μετοχών, 
στο Δελτίο Τιμών εκτός των στοιχείων της προηγού- 

μενης παραγράφου, αναφέρεται ο εκδότης των τίτλων 
παραστατικών μετοχών. 

Άρθρο 3 

Καταχωρούμενα στοιχεία για τις συναλλαγές 
επί μετοχών 

1. Για τις συναλλαγές επί μετοχών που καταρτίζονται 
στο ηλεκτρονικό σύστημα διαπραγμάτευσης περιλαμ¬ 
βάνονται στο Δελτίο Τιμών τα εξής στοιχεία: 

(α) Η κατηγορία και ο εκδότης των μετοχών. 

(β) Η διακύμανση των τιμών, δηλαδή κατώτερη τιμή, 
ανώτερη τιμή και τελευταία τιμή, όπως δίδονται από το 
ηλεκτρονικό σύστημα διαπραγμάτευσης. Εάν σε κάποια 
ημέρα συνεδρίασης δεν καταρτισθεί καμία συναλλαγή 
επί μίας μετοχής, οι παραπάνω τιμές για την συγκεκρι¬ 
μένη μετοχή δεν δημοσιεύονται στο Δελτίο Τιμών. 

(γ) Η τιμή και η ημερομηνία της τελευταίας συναλλα¬ 
γής που καταρτίστηκε πριν τη συνεδρίαση και αναφέ- 
ρεται στο Δελτίο Τιμών. 

(δ) Ο όγκος των συναλλαγών σε τεμάχια καθώς και η 
αξία των συναλλαγών όπως δίδονται από το ηλεκτρο¬ 
νικό σύστημα διαπραγμάτευσης. 

(ε) Ο αριθμός των πράξεων όπως δίδεται από το ηλε¬ 
κτρονικό σύστημα διαπραγμάτευσης. 

(στ) Η τιμή ανοίγματος και κλεισίματος για κάθε με¬ 
τοχή όπως διαμορφώθηκε στο ηλεκτρονικό σύστημα 
διαπραγμάτευσης κατά τη φάση προσδιορισμού της 
τιμής ανοίγματος και κλεισίματος αντίστοιχα. 

(ζ) Η μέση σταθμισμένη τιμή με βάση τον όγκο των 
συναλλαγών ανά ημέρα. Οι συναλλαγές που καταρτί¬ 
ζονται λόγω εκποίησης και οι προσυμφωνημένες συ¬ 
ναλλαγές δεν προσμετρώνται στον υπολογισμό της 
παραπάνω τιμής. 

(η) Η τιμή και τα τεμάχια της τελευταίας ζήτησης και 
της τελευταίας προσφοράς των μετοχών για τις οποίες 
εκδηλώθηκε ζήτηση ή προσφορά χωρίς να καταρτισθεί 
συναλλαγή όπως αυτές προκύπτουν από το ηλεκτρονικό 
σύστημα διαπραγμάτευσης. 

2. Γ ια τις προσυμφωνημένες συναλλαγές επί μετοχών 
που καταρτίζονται στο ηλεκτρονικό σύστημα διαπραγ¬ 
μάτευσης, περιλαμβάνονται στο Δελτίο Τιμών τα εξής 
στοιχεία: 

(α) Η κατηγορία και ο εκδότης των μετοχών. 

(β) Η τιμή στην οποία καταρτίσθηκε η συναλλαγή. 

(γ) Ο όγκος των συναλλαγών σε τεμάχια και η αξία 
των συναλλαγών. 

3. Για τις ανοικτές πωλήσεις και τις συναλλαγές 
που καταρτίζονται για το κλείσιμο θέσης από ανοικτή 
πώληση, περιλαμβάνονται στο Δελτίο Τιμών τα εξής 
στοιχεία: 

(α) Η κατηγορία και ο εκδότης κάθε μετοχής επί της 
οποίας καταρτίσθηκε συναλλαγή ανοικτής πώλησης 
ή συναλλαγή για το κλείσιμο θέσης από ανοικτή πώ¬ 
ληση. 

(β) Ο συνολικός όγκος συναλλαγών για κάθε μετο¬ 
χή- 

(γ) Ο όγκος συναλλαγών ανοικτών πωλήσεων και συ¬ 
ναλλαγών που καταρτίζονται για το κλείσιμο θέσης από 
ανοικτή πώληση για κάθε μετοχή. 

4. Γ ια συναλλαγές εκποίησης μετοχών, περιλαμβάνο¬ 
νται στο Δελτίο Τ ιμών τα εξής στοιχεία: 

(α) Η κατηγορία και ο εκδότης των μετοχών. 

(β) Η διακύμανση των τιμών δηλαδή κατώτερη τιμή, 
ανώτερη τιμή και τελευταία τιμή όπως δίδονται από το 


ηλεκτρονικό σύστημα διαπραγμάτευσης. Εάν σε κάποια 
ημέρα συνεδρίασης δεν καταρτισθεί καμία συναλλαγή 
επί μίας μετοχής, οι παραπάνω τιμές για την συγκεκρι¬ 
μένη μετοχή δεν δημοσιεύονται στο Δελτίο Τιμών. 

(γ) Ο όγκος των συναλλαγών σε τεμάχια και η αξία 
των συναλλαγών όπως δίδονται από το ηλεκτρονικό 
σύστημα διαπραγμάτευσης. 

(δ) Η μέση σταθμισμένη τιμή με βάση τον όγκο των 
συναλλαγών εκποιήσεων ανά ημέρα. 

Άρθρο 4 

Καταχωρούμενα στοιχεία για τα δικαιώματα 
επί μετοχών 

Γ ια τα δικαιώματα επί μετοχών, περιλαμβάνονται στο 
Δελτίο Τιμών τα εξής στοιχεία: 

(α) Η κατηγορία και ο εκδότης των μετοχών από τις 
οποίες απορρέουν τα δικαιώματα. 

(β) Η ημερομηνία αποκοπής του δικαιώματος. 

Άρθρο 5 

Καταχωρούμενα στοιχεία για τις συναλλαγές 
επί δικαιωμάτων επί μετοχών 

Γ ια τις συναλλαγές επί δικαιωμάτων επί μετοχών, πε¬ 
ριλαμβάνονται στο Δελτίο Τιμών τα εξής στοιχεία: 

(α) Η διακύμανση των τιμών δηλαδή κατώτερη τιμή, 
ανώτερη τιμή και τελευταία τιμή όπως δίδονται από το 
ηλεκτρονικό σύστημα διαπραγμάτευσης. 

(β) Ο όγκος των συναλλαγών σε τεμάχια και η αξία 
των συναλλαγών όπως δίδονται από το ηλεκτρονικό 
σύστημα διαπραγμάτευσης. 

(γ) Ο αριθμός των πράξεων όπως δίδεται από το ηλε¬ 
κτρονικό σύστημα διαπραγμάτευσης. 

Άρθρο 6 

Καταχωρούμενα στοιχεία για τους τίτλους 
σταθερού εισοδήματος και για τους τίτλους 
παραστατικούς τίτλων σταθερού εισοδήματος 

1. Για τις εταιρικές ομολογίες περιλαμβάνονται στο 
Δελτίο Τιμών τα εξής στοιχεία: 

(α) Το είδος του προσαρτημένου τοκομεριδίου και ο 
εκδότης τους. 

(β) Ο συνολικός αριθμός των τίτλων. 

(γ) Η ονομαστική αξία των τίτλων. 

(δ) Η ημερομηνία λήξης και η διάρκειά τους των τίτ¬ 
λων. 

(ε) Η τιμή έκδοσης των τίτλων. 

(στ) Το επιτόκιο των τίτλων. 

2. Για τα ομόλογα του Ελληνικού Δημοσίου και τα 
δάνεια σε συνάλλαγμα περιλαμβάνονται στο Δελτίο 
Τιμών τα εξής στοιχεία: 

(α) Η ημερομηνία λήξης τους, η διάρκειά τους και η 
ημερομηνία πληρωμής των τόκων. 

(β) Η αξία του τρέχοντος τοκομεριδίου η οποία μπορεί 
να αποτυπώνεται και σε συνάλλαγμα. 

(γ) Το επιτόκιο και η βάση υπολογισμού δεδουλευμέ¬ 
νων τόκων σε ημέρες. 

3. Γ ια τα ομόλογα βραχυχρόνιας διάρκειας περιλαμ¬ 
βάνονται στο Δελτίο Τιμών τα εξής στοιχεία: 

(α) Ο συνολικός αριθμός των ομολόγων. 

(β) Η ονομαστική τους αξία των ομολόγων. 

(γ) Η ημερομηνία έκδοσης, λήξης και η διάρκεια των 
ομολόγων. 

(δ) Το επιτόκιο των ομολόγων. 

4. Για τα έντοκα γραμμάτια περιλαμβάνονται στο Δελ¬ 
τίο Τιμών τα εξής στοιχεία: 

(α) Η ημερομηνία έκδοσης, λήξης και η διάρκεια των 
γραμματίων. 

(β) Η τιμή πώλησης στην έκδοση των γραμματίων. 

(γ) Το επιτόκιο των γραμματίων. 

Αρθρο 7 

Καταχωρούμενα στοιχεία για τις συναλλαγές 
επί τίτλων σταθερού εισοδήματος 

1. Γ ια τις συναλλαγές επί εταιρικών ομολογιών καθώς 
και για τις συναλλαγές επί ομόλογων του Ελληνικού 
Δημοσίου και δανείων σε συνάλλαγμα περιλαμβάνονται 
στο Δελτίο Τιμών τα εξής στοιχεία: 

(α) Η διακύμανση των τιμών δηλαδή κατώτερη, ανώτε¬ 
ρη και τελευταία τιμή όπως δίδονται από το ηλεκτρο¬ 
νικό σύστημα διαπραγμάτευσης. Εάν σε κάποια ημέρα 
συνεδρίασης δεν καταρτιστεί καμία συναλλαγή επί μίας 
ομολογίας, οι παραπάνω τιμές για την συγκεκριμένη 
ομολογία δεν δημοσιεύονται στο Δελτίο Τιμών. 

(β) Ο όγκος και η αξία συναλλαγών όπως δίδονται από 
το ηλεκτρονικό σύστημα διαπραγμάτευσης. 

(γ) Η τιμή και η ημερομηνία της τελευταίας συναλλα¬ 
γής που καταρτίστηκε πριν τη συνεδρίαση και αναφέ- 
ρεται στο Δελτίο Τιμών. 

2. Γ ια τις συναλλαγές επί εντόκων γραμματίων περι¬ 
λαμβάνονται στο Δελτίο Τιμών τα εξής στοιχεία: 

(α) Ο όγκος και η αξία συναλλαγών όπως δίδονται από 
το ηλεκτρονικό σύστημα διαπραγμάτευσης. 

(β) Η τιμή και η ημερομηνία της τελευταίας συναλλα¬ 
γής που καταρτίστηκε πριν τη συνεδρίαση και αναφέ- 
ρεται στο Δελτίο Τιμών. 

3. Ειδικά για τους τίτλους σταθερού εισοδήματος 
που αποτελούν αντικείμενο διαπραγμάτευσης με το 
σύστημα της εκφώνησης - αντιφώνησης, αναγράφεται 
επίσης η τιμή της τελευταίας εκφώνησης και η τιμή 
της τελευταίας συναλλαγής πριν τη συνεδρίαση που 
αναφέρεται στο Δελτίο Τιμών. 

Άρθρο 8 

Διαδικασία καταχώρησης 

Μετά τον έλεγχο εγκυρότητας και νομιμότητας των 
συναλλαγών από το χρηματιστήριο καταρτίζει το Δελ¬ 
τίο Τ ιμών λαμβάνοντας υπόψη: 


(α) Τα στοιχεία του ηλεκτρονικού συστήματος δια¬ 
πραγμάτευσης για τις συναλλαγές που πραγματοποι¬ 
ούνται σε αυτό. 

(β) Τα στοιχεία του χρηματιστηρίου για συναλλαγές 
που καταρτίζονται σε οργανωμένες αγορές κινητών 
αξιών με το σύστημα της εκφώνησης - αντιφώνησης. 

(γ) Τα στοιχεία που του χορηγούν άλλα νομικά πρόσω¬ 
πα στα οποία πραγματοποιούνται εξωχρηματιστηριακές 
συναλλαγές. 

(δ) Τον κανονισμό και τυχόν άλλες αποφάσεις του Δ.Σ. 
του χρηματιστηρίου. 

Άρθρο 9 

Τρόπος δημοσίευσης και χρεώσεις 
για τη δημοσίευση 

1. Επιτρέπεται η δημοσίευση του Δελτίου Τιμών 
αποκλειστικώς σε ηλεκτρονική μορφή μέσω του δια¬ 
δικτυακού τόπου του οικείου χρηματιστηρίου ή μέσω 
αποστολής με ηλεκτρονική αλληλογραφία σε μορφή 
ηλεκτρονικού αρχείου. 

2. Η πρόσβαση του επενδυτικού κοινού στο Δελτίο 
Τιμών μέσω της ιστοσελίδας του χρηματιστηρίου γίνε¬ 
ται δωρεάν. Το χρηματιστήριο μπορεί να χρεώνει τους 
παραλήπτες του Δελτίου Τιμών στην περίπτωση που 
αποστέλλει σε αυτούς το Δελτίο Τ ιμών ηλεκτρονικά ή 
σε έντυπη μορφή. 

Άρθρο 10 
Έναρξη ισχύος 

1. Από την έναρξη ισχύος της παρούσας καταργούνται 
η υπ’ αριθμ. 8173/Β444/11.3.1998 απόφαση ΥΠΕΘΟ και 
192841/Β1628/26.8.20 02 απόφαση του Υπουργού Οικονο¬ 
μίας και Οικονομικών «Δελτίο Τιμών ΧΑΑ». 

2. Η παρούσα ισχύει από τη λήψη της. 

3. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ : νννννν.βΐ.91" - θ-γπβΜ: ννβϋιτίΗδΙθί' @ θί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιγο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 
1 θυτο ανά 50 σελίδες. 

• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ : 210 - 4071010 ίπΙθίΎίθΙ: ίιΙΙρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσειςκτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ' (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















